## Zakon o izmjenama i dopunama Zakona o prisilnoj nagodbi, stečaju i likvidaciji

### NN 9/1994 (10.2.1994.), Zakon o izmjenama i dopunama Zakona o prisilnoj nagodbi, stečaju i likvidaciji

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O PRISILNOJ NAGODBI, STEČAJU I LIKVIDACIJI

Proglašavam Zakon o izmjenama i dopunama Zakona o prisilnoj nagodbi,
stečaju i likvidaciji, koji je donio Zastupnićki dom Sabora
Republike Hrvatske na sjednici dana 27. siječnja 1994. godine.

Broj: PA4-16/1-94.

Zagreb, 2. veljače 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### O IZMJENAMA I DOPUNAMA ZAKONA O PRISILNOJ NAGODBI, STEČAJU I LIKVIDACIJI

Članak 1.

U Zakonu o prisilnoj nagodbi, stečaju i likvidaciji ("Narodne
novine", br. 53/91.) u članku 4. stavku 1. riječ: "organizacija"
zamjenjuje se riječju: "društvo". U stavku 2. riječi:
"udruživanja i" brišu se.

Članak 2.

U članku 5. riječ: "narodne" briše se.

Članak 3.

U članku 33. stavku 2. riječi: "treba da" brišu
se. Stavak 3. mijenja se i glasi: "Vjerovnici koji imaju potraživanja
u stranoj valuti prijavljuju potraživanja u toj valuti. Potraživanja u
domaćoj valuti vjerovnici prijavljuju u domaćoj valuti s iskazanom
protuvrijednosti u DEM obračunatoj po srednjem tečaju Narodne
banke Hrvatske na dan otvaranja postupka prisilne nagodbe."

Članak 4.

U članku 43. stavku 1. riječi: "do dana kada je održano
ročište na kojem je sklopljena prisilna nagodba" zamjenjuju
se riječima: "do dana otvaranja postupka prisilne nagodbe".
Stavak 3. mijenja se i glasi: "Nakon otvaranja postupka prisilne nagodbe
do isplate potraživanja ne teku kamate."

Članak 5.

Članak 93. mijenja se i glasi: "Na dan otvaranja stečajnog
postupka stečajni upravitelj otkazat će radni odnos svim djelatnicima
dužnika s otkaznim rokom od 30 dana, bez obzira na dužinu radnog staža.
Protiv otkaza radnog odnosa ne može se voditi radni sport. Nakon isteka
otkaznog roka iz stavka 1. ovoga članka stečajni upravitelj,
po odobrenju stečajnog vijeća, može zasnovati radni odnos
na određeno vrijeme s potrebnim brojem djelatnika radi dovršenja započetih
poslova i otklanjanja moguće štete. Stečajni upravitelj dužan
je o prestanku radnog odnosa djelatnika dužnika obavijestiti, radi ostvarivanja
prava djelatnika, nadležni zavod za zapošljavanje i jedinice lokalne samouprave
i uprave na čijem je području sjedište dužnika. odnosno na
čijem se području nalazi dio dužnika (pogon i sl.)."

Članak 6.

U članku 100. stavak 3. mijenja se i glasi: "Potraživanja
u stranoj valuti prijavljuju se u toj valuti. Potraživanja u domaćoj
valuti prijavljuju se u domaćoj valuti s iskazanom protuvrijednosti
u DEM obračunatoj po srednjem tečaju Narodne banke Hrvatske
na dan otvaranja stečajnog postupka."

Članak 7.

U članku 102. riječ: "ne" briše se.

Članak 8.

U članku 121. stavak 1. mijenja se i glasi: "Vjerovnici
prijavljuju svoja potraživanja pismeno, s time da iznos potraživanja u
domaćoj valuti iskazuju u DEM, obračunat po srednjem tečaju
Narodne banke Hrvatske na dan otvaranja stečajnog postupka."
Iza stavka 1. dodaje se novi stavak 2. koji glasi: U prijavi se mora navesti:
1. tvrtka i sjedište, odnosno ime i prebivalište ili boravište vjerovnika,
2. pravna osnova i iznos potraživanja, 3. broj žiro-računa ili drugog
računa vjerovnika ako ga ima." U stavku 2. koji postaje stavak
3. riječi: "valuti potraživanja" zamjenjuju se riječima:
"toj valuti". Stavci 3., 4. i 5. postaju stavci 4., 5. i 6.

Članak 9.

Članak 140. mijenja se i glasi: "Dugovi dužnika isplaćuju
se razmjerno iz diobne mase prema svakom isplatnom redu u domaćaj
valuti iskazanoj u protuvrijednosti DEM prema srednjem tečaju Narodne
banke Hrvatske na dan otvaranja stečajnog postupka. Prvi isplatni
red čine potraživanja, koja su prihod državnog proračuna
Republike Hrvatske, potraživanja fondova koja se na temelju zakona obvezno
izdvajaju iz prihoda, odnosno plaća djelatnika stečajnog dužnika.
Drugi isplatni red čine ostala potraživanja stečajnih vjerovnika
za koja nije ovim Zakonom drukčije uređeno. Iznimno od stavka
2. i 3. ovoga članka. plaće djetatnika dužnika u visini minimalnih
plaća do dana isteka otkaznog roka iz članka 93. stavka 1.
ovoga Zakona i naknade štete za povrede na radu koju je djelatnik pretrpio
kod dužnika prije dana otvaranja stečajnog postupka, namiruju se
kao troškovi stečajnog postupka. Neisplaćene plaće djelatnika
preko minimalnih plaća namiruju se ravnopravno s potraživanjima ostalih
vjerovnika iz stavka 3. ovoga članka. Dugovi diobne mase ne čine
novčane kazne zbog privrednih prijestupa ili prekršaja."

Članak 10.

U članku 154. riječi: "jedinice lokalne samouprave"
zamjenjuju se riječima: "jedinica lokalne samouprave i uprave".

Članak 11.

Iza članka 159. dodaje se nova glava VI. i i novi članci
159a. do 159k, koji glase:

VI. STEČAJ I LIKVIDACIJA BANAKA

Članak 159a.

Postupak stečaja nad bankom pokreće se kad se utvrdi da
banka trajno nije u mogućnosti izvršavati svoje obveze, a Narodna
banka Hrvatske u zakonom propisanom postupku ocijeni da sanacija banke
nije moguća ni ekonomski opravdana.

Članak 159b.

Postupak likvidacije nad bankom provodi se: - ako je banci oduzeto odobrenje
za rad pravomoćnom odlukom Narodne barike Hrvatske, - ako su osnivači
banke donijeli odluku o prestanku rada banke. - u ostalim slučajevima
iz članka 153. ovoga Zakona.

Članak 159c.

Prijedlog za pokretanje stečajnog postupka nad bankom mogu podnijeti:
Narodna banka Hrvatske, vjerovnici banke, Zavod za platni promet i sama
banka. Prijedlog za pokretanje stečajnog postupka nad bankom osim
u slučaju kad je predlagatelj Narodna banka Hrvatske, sud će
bez odlaganja dostaviti Narodnoj banci Hrvatske radi provedbe postupka
za ocjenu mogućnosti i ekonomske opravdanosti sanacije banke.

Članak 159d.

Narodna banka Hrvatske dužna je u roku od 60 dana od dana kad joj je
sud prema članku 159c. stavku 2. ovoga Zakona dostavio prijedlog
za otvaranje stečajnog postupka nad bankom, obavijestiti sud o rezultatima
postupka za ocjenu mogućnosti i ekonomske opravdanosti sanacije banke.
Sud će obustaviti postupak ako primi obavijest Narodne banke Hrvatske
da je sanacija banke moguća i ekonomski opravdana.

Članak 159e.

Rješenje o otvaranju stečajnog i likvidacijskog postupka nad
bankom sud dostavlja Narodnoj banci Hrvatske.

Članak 159f.

Na dan otvaranja stečajnog postupka prestaju potraživanja građana
prema banci u stečaju po osnovi deviznih depozita, koji su po posebnim
propisima pretvoreni u javni dug Republike Hrvatske, a građanima se
u skladu s tim propisima izdaju obveznice Republike Hrvatske u zamjenu
za devizne depozite.

Članak 159g.

U slučaju stečaja nad bankom, pored izdvajanja sredstava
iz diobene mase, koja se vrši prije nego se pristupi namirenju vjerovnika,
a radi namirenja potraživanja određenih u članku 138. ovoga
Zakona, izdvojit će se i sredstva potrebna za namirenje potraživanja
Narodne banke Hrvatske.

Članak 159h.

Nakon što se izdvoje iz diobene mase sredstava prema odredbi članka
138., članka 140. stavka 2., osim prihoda državnog proračuna,
članka 140. stavka 4. i članka 159g. ovoga Zakona, dugovi
banke u stečaju namiruju se po ovom, redosljedu: 1. potraživanja
prema građanima po osnovni štednih uloga, tekućih računa
i depozita na deviznim računima, 2. prihodi državnog proračuna,
3. potraživanja osoba koje nisu vlasnici, odnosno dioničari banke
u stečaju, 4. potraživanja vlasnika, odnosno dioničara banke
u stečaju.

Članak 159i.

Ako nakon okončanja stečajnog ili likvidacijskog postupka
nad bankom preostanu sredstva, ta sredstva se dijele osnivačima
banke u skladu s odlukom o osnivanju banke i drugim aktima banke.

Članak 159j.

Na stečajni i likvidacijski postupak nad bankom na odgovarajući
se način primjenjuju odredbe ovoga Zakona o stečaju i likvidaciji,
ako nisu suprotne odredbama članka 159a. do 159i. ovoga Zakona.

Članak 159k.

Odredbe ovoga Zakona o stečaju i likvidaciji banaka na odgovarajući
način se primjenjuju na stečaj i likvidaciju štedionice,
osim članka 159a., članka 159c. stavka 2., članka
159d. i članka 159f. Odredba članka 159h. primjenjuje se
i na stečaj štedno-kreditnih organizacija".

Članak 12.

U članku 164. i 165. riječi: "od 10.000 do 100.000
dinara" zamjenjuju se riječima: "u protuvrijednosti domaće
valute u iznosu od 650 DEM do 2.500 DEM".

Članak 13.

U članku 166. i 167. riječi: "od 4.500 do 45.000
dinara" zamjenjuju se riječima: "u protuvrijednosti domaće
valute u iznosu od 200 DEM do 350 DEM".

Članak 14.

Novčani iznosi u članku 12. i 13. ovoga Zakona revaloriziraju
se po srednjem tečaju Narodne banke Hrvatske na dan naplate novčane
kazne.

Članak 15.

U cijelom tekstu Zakona zamjenjuje se riječ "tok" u
"tijek", riječ: "predlagač" u "predlagatelj",
riječ: "pređašnje" u "prijašnje", riječ:
"saopćenja" u "priopćenja", riječ:
"krivica" u "krivnja", riječi: "dnevna
štampa" u "dnevni tisak", riječi: "glasanje
i glasati" u "glasovanje i glasovati", riječ: "prevara"
u "prijevara", riječ: "izvještaj" u "izvješće",
riječ: "davalac" u "davatelj", riječ:
"radnik" u "djelatnik", riječi: "osobni
dohodak" u "plaća", riječ: "prodavalac"
u "prodavatelj", riječ: "privrednik" u "gospodarstvenik",
riječ: "privredna" u "gospodarska", riječi:
"javno tužilaštvo" u "državno odvjetništvo", a riječi:
"Hrvatski fond za razvoj" u "Hrvatski fond za privatizaciju",
sve u odgovarajućim padežima.

Članak 16.

Postupci u kojima nisu održana ročišta za glavnu diobu po odredbama
Zakona o prisilnoj nagodbi, stečaju ili likvidaciji ("Narodne
novine", br. 53/91.), dovršit će se po odredbama ovoga Zakona.

Članak 17.

Danom stupanja na snagu ovoga Zakona prestaje važiti Zakon o stečaju
i likvidaciji banaka i drugih financijskih organizacija ("Narodne
novine", br. 53/91.).

Članak 18.

Ovlašćuje se Odbor za zakonodavstvo Zastupničkog doma Sabora
Republike Hrvatske da utvrdi i izda pročišćeni tekst Zakona
o prisilnoj nagodbi, stečaju i likvidaciji.

Članak 19.

Ovaj Zakon stupa na snagu osmoga dana od dana objave u "Narodnim
novinama".

Klasa: 423-05/93-01/01

Zagreb, 27. siječnja 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 9/1994-161